Apstiprināts 
ar Rīgas domes 26.08.2026.
lēmumu Nr. RD-26-987-lē 

Projekts

LĪGUMS PAR PERSONĀLSERVITŪTA NODIBINĀŠANU

Eelektroniski parakstītais dokuments satur laika zīmogu
	
Rīgas valstspilsētas pašvaldība, reģistrācijas numurs 90011524360 (turpmāk – Kalpojošā nekustamā īpašuma īpašnieks) Rīgas valstspilsētas pašvaldības Īpašuma departamenta direktora Vladimira Ozoliņa personā, kurš rīkojas saskaņā ar Rīgas domes 30.03.2022. lēmumu Nr. 1396 un Rīgas domes __.__.2026. lēmumu Nr. RD-26-__-lē, no vienas puses, un
Jūrmalas valstspilsētas pašvaldība, reģistrācijas Nr. 40900036698 (turpmāk – Lietotājs) Jūrmalas valstspilsētas pašvaldības izpilddirektora Edgara Stobova personā, kurš rīkojas saskaņā ar Jūrmalas domes __.08.2026.  lēmumu Nr. ___, no otras puses, abi kopā turpmāk saukti – Puses, bet katrs atsevišķi – Puse,
ņemot vērā, ka:
a) [bookmark: _Hlk125552732][bookmark: _Hlk149656591]saskaņā ar ierakstu Jūrmalas pilsētas zemesgrāmatas nodalījumā Nr. 100000155128 Rīgas valstspilsētas pašvaldībai pieder nekustamais īpašums Priedainē 0101, Jūrmalā (kadastra Nr. 13000050101) – zemes vienība (kadastra apzīmējums 13000050101) 5,5805 ha platībā (turpmāk – Nekustamais īpašums);
b) Jūrmalas valstspilsētas pašvaldība ir saņēmusi atbalstu Eiropas Savienības Kohēzijas politikas programmas 2021.–2027. gadam 2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās” 2.3.1.2. pasākuma “Multimodāls sabiedriskā transporta tīkls” projektu pieteikumu atlases otrajā kārtā ar projekta pieteikumu “Transporta savienojuma punkta “Priedaine” pilnveide”, kas sevī ietver būvprojekta “Veloceliņa izbūve gar Lielo prospektu no Priedaines stacijas līdz Babītes ielai, ieskaitot dzelzceļa pārbrauktuvi Babītes ielā” (turpmāk – Projekts) realizāciju; Projekta tehniskie risinājumi aptver arī Nekustamā īpašuma daļu 53 m2 platībā,

Puses saskaņā ar Latvijas Republikā spēkā esošajiem normatīvajiem aktiem noslēdz šo līgumu (turpmāk – Līgums) ar šādiem noteikumiem:

1. Parakstot Līgumu, Puses vienojas nodibināt personālservitūtu – parastā lietojuma tiesību – uz Nekustamā īpašuma daļu 53 m2 platībā, atbilstoši ģenerālplānam (turpmāk – Kalpojošais nekustamais īpašums) par labu Lietotājam, piešķirot tiesības bez maksas lietot Kalpojošo nekustamo īpašumu Projekta īstenošanai, nodrošinot publiskai lietošanai paredzētās teritorijas, publiskas infrastruktūras (pieturvietas) izveidošanu, labiekārtošanu un uzturēšanu (turpmāk – Servitūts).
2. Servitūts tiek nodibināts uz laiku, kamēr Projekta īstenošanas rezultātā izbūvētā infrastruktūra atradīsies Kalpojošajā nekustamajā īpašumā. 
3. Servitūts izlietojams, pēc iespējas vairāk saudzējot Kalpojošo nekustamo īpašumu. Lietotājam vai citām ar to saistītām personām ir jāizmanto Servitūta tiesības atbilstoši Līguma noteikumiem un spēkā esošajiem normatīvajiem aktiem, atbilstoši tā mērķim un jāizturas pret to ar pietiekamu rūpību.
4. No Servitūta izrietošā lietu tiesība ir spēkā pēc Servitūta ierakstīšanas zemesgrāmatā. Servitūts tiek ierakstīts Kalpojošā nekustamā īpašuma zemesgrāmatas nodalījumā kā apgrūtinājums par labu Lietotājam.
5. Visus izdevumus, kas saistīti ar Servitūta ierakstīšanu zemesgrāmatā un Nekustamā īpašuma valsts kadastra informācijas sistēmā, sedz Lietotājs.
6. Lietotājs nav tiesīgs atsavināt lietojuma tiesību un apgrūtināt Kalpojošo nekustamo īpašumu ar lietu tiesībām.
7. Servitūta robežās Projekta ietvaros izbūvētās publiskās infrastruktūras ikdienas uzturēšanas, atjaunošanas vai uzlabošanas darbus nodrošina Lietotājs.
8. Lietotājs patstāvīgi normatīvajos aktos noteiktajā kārtībā maksā nodokļus un nodevas par Kalpojošo nekustamo īpašumu. Lietotājs izpilda arī citus pienākumus un pacieš apgrūtinājumus saistībā ar Kalpojošo nekustamo īpašumu atbilstoši normatīvajos aktos noteiktajam.
9. Lietotājs veic Kalpojošā nekustamā īpašuma un piegulošās teritorijas uzturēšanu atbilstoši spēkā esošajiem normatīvajiem aktiem par Jūrmalas valstspilsētas pašvaldības teritorijas kopšanu un būvju uzturēšanu pēc labas gribas, veicot visas nepieciešamās darbības, lai nepasliktinātu Kalpojošā nekustamā īpašuma stāvokli, sākot no Līguma spēkā stāšanās dienas; nepieļauj Kalpojošā nekustamā īpašuma lietošanu pretēji tā lietošanas mērķim.
10. Kalpojošā nekustamā īpašuma īpašnieks ievēro Civillikuma 1140., 1221.–1224. pantā noteiktos pienākumus attiecībā uz Servitūtu visā Līguma darbības laikā.
11. Servitūts tiek izbeigts un Kalpojošais nekustamais īpašums tiek nodots atpakaļ, ja Kalpojošais nekustamais īpašums netiek izmantots Projekta ietvarā izbūvētās publiskās infrastruktūras uzturēšanai.
12. Puses ir atbildīgas par Līguma neizpildi vai nepienācīgu izpildi saskaņā ar Latvijas Republikas normatīvajiem aktiem.
13. Līgums stājas spēkā pēc tā parakstīšanas. Jebkuri grozījumi un papildinājumi Līgumā stājas spēkā tikai pēc to rakstiskas noformēšanas un abpusējas parakstīšanas un tie pievienojami Līgumam kā neatņemama sastāvdaļa.
14. Līgums sagatavots un parakstīts ar drošu elektronisko parakstu, kas satur laika zīmogu. Par Līguma parakstīšanas datumu uzskatāms pēdējā droša elektroniskā paraksta un un tā laika zīmoga datums.

Kalpojošā nekustamā īpašuma īpašnieks:
Rīgas valstspilsētas pašvaldība

(paraksts)*
Rīgas valstspilsētas pašvaldības 
Īpašuma departamenta direktors 
Vladimirs Ozoliņš 
Lietotājs:
Jūrmalas valstspilsētas pašvaldība 

(paraksts)*
Jūrmalas valstspilsētas pašvaldības
izpilddirektors 
Edgars Stobovs 


* Dokuments parakstīts ar drošiem elektroniskiem parakstiem, kas satur laika zīmogu.
